Cadillac BLS

Cadillac BLS oli kompaktne keskklassi auto, mida tootis Euroopas General Motorsile kuuluv Cadillac. BLS ehitati GM Epsilon (General Motorsi keskmise suurusega esiveoline auto) platvormile ning see oli tegelikult muudetud välisdisainiga Saab 9-3. Arendustöö tegi Saab ja see maksis rohkem kui miljard Rootsi krooni (umbes 140 miljonit dollarit ja 109,6 miljonit eurot). Seda toodeti Trollhättanis, Rootsis, koos Saab 9-3 ja 9-5-ga. Sedaanide müük algas märtsis 2006 ja 2007 lisandus tootmisse ka universaalkere. 2007. aasta mudelit tutvustati Araabia, Mehhiko, Lõuna-Aafrika ja Lõuna-Korea turgudele, aga  Põhja-Ameerika ja Kanada turul BLS-i ei müüdud.

BLS ei olnud edukas: 2007. a toodeti 2772 autot Trollhättani tehases,Automobil Revue, catalog 2008, p. 47 millest 282 müüdi Saksamaal. Sel aastal müüdi neid üle maailma ainult 3,15 miljoni dollari eest.auto motor und sport, #3/2008, p.13 2006 toodeti 3257, kuid 2007 langes toodang juba 2772-le. BLS-i tootmine peatati 2009 seoses halva läbimüügiga.

Tehnilised andmed

BLS oli saadaval diiselmootoriga (1,9-liitrine turboga R4) ja kahe bensiinimootoriga (2,8-liitrine turboga V6 ja 2,0-liitrine variant, kahe eri võimsusega).

BLSi üldpikkus oli peaaegu kuus tolli (15,24 cm) lühem kui CTS-il, mis oli väiksem Põhja-Ameerika turul müüdav Cadillac.

Mootorid:
 1,9 L Fiati turbodiisel I4 16v, 150 hj (110 kW)
 1,9 L Fiati turbodiisel I4 16v, 180 hj (132 kW) (2007-)
 2,0 L Ecotec LK9 I4, kesksurve turboga, 175 hj (129 kW)
 2,0 L Ecotec LK9 I4, kõrgsurve turboga, 210 hj (154 kW)
 2,0 T FlexPower 200 hj (147 kW)
 2,8 L HFV6 V6, turbo, 250 hj (184 kW)

Viited

Vaata ka
WhatCar.Com BLS Review
Car and Driver Article on BLS Debut
Auto Express Review BLS 2.0T

Kategooria:Autod
BLS
BLS